അത്യന്താധുനിക നിലവാരത്തില് ചെയ്ത റോഡ് തകര്ന്നു അപകടം നിത്യസംഭവം, അധികൃതര്ക്ക് മൗനം കിളിമാനൂര്: അത്യന്താധുനിക നിലവാരത്തില് നിര്മാണം പൂര്ത്തിയാക്കിയ റോഡ് കാലാവധി കഴിയും മുന്നേ തകര്ന്നു. അധികൃതര് മൗനത്തില്. നിരത്തില് ഇരുചക്രവാഹനങ്ങളടക്കം അപകടത്തില്പെടുന്നത് നിത്യസംഭവമാണ്. സംസ്ഥാന പാതയില് കുറവന്കുഴി മുതല് തൊളിക്കുഴി വരെയുള്ള മൂന്നുകിലോമീറ്റര് റോഡാണ് അപകടക്കെണിയായി മാറിയത്.മൂന്നുകോടി രൂപ മുതല്മുടക്കില് പണിത കുറവന്കുഴി മുതല് തൊളിക്കുഴി വരെയുള്ള റോഡിെന്റ ഇരുവശവും തകര്ന്ന് ഇരുചക്രയാത്രികര്ക്ക് അപകടക്കെണിയായി മാറി. മൂന്നുവര്ഷങ്ങള്ക്കുമുമ്ബ് പണി പൂര്ത്തിയാക്കിയ അത്യാധുനിക നിലവാരത്തിലുള്ള റോഡിെന്റ ഇരുവശങ്ങളും വന് കുഴികള് രൂപപ്പെട്ടും പൊട്ടിത്തകര്ന്നുമാണിരിക്കുന്നത്. അടയമണ് പുലരി വായനശാലക്കും കോഴിവളവിനും ഇടയിലുള്ള റോഡിെന്റ വശത്തായി രൂപപ്പെട്ട കുഴിയില് കഴിഞ്ഞദിവസം നിരവധി ഇരുചക്രവാഹനങ്ങള് അപകടത്തില്പെട്ടു. റോഡിെന്റ നിര്മാണത്തില് അശാസ്ത്രീയത ആരോപിച്ച് അന്നുതന്നെ നാട്ടുകാര് രംഗത്തെത്തിയിരുന്നു. എന്നാല് അധികൃതര് യാതൊരു നടപടിയും കൈക്കൊണ്ടില്ല. പണിതുടങ്ങി ഏതാനും ദിവസങ്ങള്ക്കുള്ളില് തന്നെ ഒറ്റ്കാവില് അമ്ബലത്തിന് മുന്വശത്ത് വലിയ ഒരുകുഴി രൂപപ്പെട്ടു. അടയമണ് യു.പി.എസിനു മുന്നില് കുഴി രൂപപ്പെടുകയും തൊട്ടടുത്ത്പുതുതായി നിര്മിച്ച കലുങ്കിെന്റ ഇരുവശവും ഇടിഞ്ഞുതാഴുകയും ചെയ്തു. റോഡിലൂടെയുള്ള അമിതഭാരവും കയറ്റിയുള്ള ടോറസ്, ടിപ്പര് ലോറികളുടെ മരണപ്പാച്ചില് പലപ്പോഴും അപകടങ്ങള്ക്ക് കാരണമാകാറുണ്ട്. അധികമായി ടിപ്പറുകളില് ബോഡി നിര്മിച്ച് പാറ കയറ്റിക്കൊണ്ടുപോവുകയും ആ പാറ ഇവിടെ റോഡില് വീണ് അപകടം ഉണ്ടാവുകയും ചെയ്യുന്നത് പതിവാണ്. വയ്യാറ്റിന്കര കവലയിലെ ഇടുങ്ങിയ പാലം പുനര്നിര്മിക്കാന് അധികൃതര് തയാറായിട്ടില്ല. പാലത്തിെന്റ ബലക്ഷയം ഇപ്പോഴും അപകടഭീഷണി ഉയര്ത്തുന്നുണ്ട്. ഒരിക്കലും വറ്റാത്ത ഒരു സംരക്ഷിത കിണര് റോഡ് നിര്മാണത്തിെന്റ മറവില് മണ്ണിട്ട് നികത്തിയെങ്കിലും പിന്നീട് ഈ ഭാഗം റോഡിനായി ഉപയോഗിച്ചില്ലെന്നും ആക്ഷേപമുണ്ട്. അഞ്ചുവര്ഷത്തേക്ക് വാറന്റിയുള്ള റോഡില് യാതൊരുവിധ പ്രശ്നങ്ങളും ഉണ്ടാവില്ല എന്ന് ഉറപ്പുനല്കിയെങ്കിലും കാലാവധികഴിയും മുമ്ബ് തന്നെ തകര്ന്നിരിക്കുകയാണ്.